<p><b>Després de vendre més de 10 milions d&apos;exemplars, Ildefonso Falcones torna amb una novel·la fascinant.</b></p> <p></p> <p><b>Una poderosa història d&apos;amor, passió per l&apos;art, revoltes socials i venjança a la Barcelona modernista.</b></p> <p><b>Barcelona, 1901</b>. La ciutat viu dies de gran agitació social. L&apos;absoluta misèria dels més desfavorits contrasta amb l&apos;elegant opulència de les grans avingudes, on destaquen alguns edificis singulars, símbol de l&apos;arribada del modernisme.</p> <p>En Dalmau Sala, fill d&apos;un anarquista ajusticiat, és un jove pintor que viu atrapat entre dos móns. D&apos;una banda, la seva família i l&apos;Emma, la dona que estima, són fermes defensores de la lluita obrera; homes i dones que no coneixen la por a l&apos;hora d&apos;exigir els drets dels treballadors. De l&apos;altra, la seva feina en el taller de ceràmica del senyor Bello, el seu mentor i un conservador burgès de fèrries creences catòliques, l&apos;acosta a un ambient on imperen la riquesa i la innovació creativa.</p> <p>Així, seduït per les ofertes temptadores d&apos;una burgesia disposada a comprar la seva obra i la seva consciència, en Dalmau haurà de trobar el seu autèntic camí, com a home i com a artista, i allunyar-se de les nits d&apos;alcohol i drogues per a descobrir el que de debò li importa: els seus valors, la seva essència, l&apos;amor d&apos;una dona valenta i lluitadora i, sobretot, aquests quadres que brollen de la seva imaginació i capturen en un llenç les ànimes més miserables que deambulen pels carrers d&apos;una ciutat agitada pel germen de la rebel·lia.</p> <p><b>Amb </b><i><b>El pintor d&apos;ànimes</b></i><b>, Ildefonso Falcones ens ofereix la poderosa història d&apos;una època convulsa alhora que ens brinda una trama emocionant en què l&apos;amor, la passió per l&apos;art, la lluita pels ideals i la venjança es combinen magistralment per recrear una Barcelona, sòbria i grisa en el passat, que ara s&apos;encaminacap a un futur brillant en què el color i l&apos;esperança comencen a estendre&apos;s per les cases i els carrers.</b></p> <p><b>El que la crítica ha dit sobre <i>L&apos;església del mar</i></b>:<br />«De Barcelona ja coneixíem la Sagrada Família, la delirant catedral de l&apos;arquitecte Gaudí. Ara, <i>L&apos;església del mar</i> d&apos;Ildefonso Falcones, com <i>Notre-Dame de París</i> de Víctor Hugo, ens ofereix la història d&apos;una ciutat i un poble.»<br /><i>Le Figaro</i></p> <p>«Un <i>best seller</i> per a la catedral del poble.»<br />Catalina Serra, <i>El País</i></p> <p>«Un gran fulletó. Una prosa enèrgica... Falcones té una habilitat especial per al detall... i els seus personatges són de carn i ossos... Una història fascinant.»<br /><i>The Washington Post</i></p> <p><b>Sobre <i>La mà de Fàtima</i>:</b><br />«Manté l&apos;expectació del lector, s&apos;aparta del previsible, s&apos;acosta a l&apos;ideari dels autors francesos i italians (passió, revenja, esperança i justícia) i atrapa l&apos;inte